CELEX: 62012CN0424
Language: ro
Date: 2012-09-18 00:00:00
Title: Cauza C-424/12: Cerere de pronunțare a unei hotărâri preliminare introdusă de Curtea de Apel Oradea (România) la data de 18 septembrie 2012 — SC Fatorie SRL/Direcția Generală a Finanțelor Publice Bihor

8.12.2012   
            
            
               RO
            
            
               Jurnalul Oficial al Uniunii Europene
            
            
               C 379/15
            
         Cerere de pronunțare a unei hotărâri preliminare introdusă de Curtea de Apel Oradea (România) la data de 18 septembrie 2012 — SC Fatorie SRL/Direcția Generală a Finanțelor Publice Bihor
   (Cauza C-424/12)
   2012/C 379/25
   Limba de procedură: româna
   
      Instanța de trimitere
   
   Curtea de Apel Oradea
   
      Părțile din acțiunea principală
   
   
      Reclamantă: SC Fatorie SRL
   
      Pârâtă: Direcția Generală a Finanțelor Publice Bihor
   
      Întrebările preliminare
   
   
               1.
            
            
               Dispozițiile Directivei 2006/112/CE (1) permit aplicarea unei sancțiuni a pierderii dreptului de deducere a TVA unui contribuabil, în condițiile în care:
               
                           (i)
                        
                        
                           factura care a fost prezentată de contribuabil pentru exercitarea dreptului de deducere a fost întocmită eronat de către un terț, fără aplicarea măsurilor de simplificare;
                        
                     
                           (ii)
                        
                        
                           contribuabilul a achitat TVA menționată în factură?
                        
                     
         
               2.
            
            
               Principiul european al securității juridice se opune unei practici administrative a organelor fiscale din România, care:
               
                           (i)
                        
                        
                           într-o primă fază, printr-o decizie administrativă irevocabilă, au recunoscut dreptul de deducere a TVA;
                        
                     
                           (ii)
                        
                        
                           ulterior au revenit asupra acestei decizii și au stabilit în sarcina contribuabilului obligația de a plăti la bugetul de stat TVA în privința căreia s-a exercitat dreptul de deducere, precum și de a plăti dobânzi și penalități de întârziere?
                        
                     
         
               3.
            
            
               În condițiile în care:
               
                           (i)
                        
                        
                           contribuabilul a achitat TVA menționată eronat pe o factură de către un terț;
                        
                     
                           (ii)
                        
                        
                           organele fiscale nu au luat niciun fel de măsuri active pentru a dispune terțului corectarea facturii întocmite eronat;
                        
                     
                           (iii)
                        
                        
                           în prezent, ca urmare a falimentului terțului, corectarea facturii este imposibilă, principiul neutralității fiscale a TVA permite privarea contribuabilului de dreptul de deducere a TVA?
                        
                     
         
      (1)  Directiva Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7).